# Азиатска вивера

### от Уикипедия, свободната енциклопедия

Азиатска вивера
Viverra zibetha
Класификация

царство: | Животни | Animalia
тип: | Хордови | Chordata
клас: | Бозайници | Mammalia
разред: | Хищници | Carnivora
семейство: | Виверови | Viverridae
род: | Вивери | Viverra
вид: | Азиатска | zibetha

Научно наименование

| Viverra zibetha

Азиатската вивера (Viverra zibetha), известна още като цивета, е дребен хищник от семейство Виверови. Среща се в Индия и Югоизточна Азия (Мианма, Южен Китай, Индокитай и Малайзия).

## [редактиране] Общи сведения

Азиатската вивера е голям представител на семейство Виверови и има заострена муцуна, продълговато тяло и къси, дебели краки, като всичко това е типично за семейството. Както всички представители на рода Вивери, третия и четвъртия пръст на предните крака са снабдени с добре развити калъфи, предпазващи ноктите. Ходилата са добре окосмени между лапите. По принцип основният цвят по азиатските вивери е сив или светлокафяв с жълтеникави или кафяви отсенки. На хълбоците имат неясни тъмнокафяви петна.

На устата си има бели петна от двете страни. Брадичката и гушата отпред чернеят. Ушите са доста отдалечени чрез широкото чело. Има черен гръбначен гребен, който минава от рамената до основата на опашката, и може да бъде изправен по нейно желание. Тъмните ивици са подчертани по гръдния кош и раменете и образуват розетки по задните части. Опашката е почти два пъти по-малка от тялото и по нея се редуват тъмнокафяви със светли кръгове.

Козината на азиатската вивера не е една и съща. Фактори за нейния цвят са възрастта, пола и сезона. Козината по гърба им е по-дълга. Дължината на тялото е 76-82 см, на опашката — 42,5-49,5 см, а теглото й е 5-11 кг. Мъжките и женските са приблизително с еднаква големина.

## [редактиране] Разпространение

Среща се в Индия и Югоизточна Азия (Мианма, Южен Китай, Тайланд, Непал, Виетнам, Бангладеш, Малайзия, Камбоджа, Сингапур и др.).

## [редактиране] Начин на живот и хранене

Циветата води наземен начин на живот, макар че лесно може да се катери, и е активна основно през нощта. Живее поединично. По принцип е месоядна, но допълва към менюто си и плодове. Както повечето хищници се храни с всичко, което си струва да бъде убито, като в стомаха на един индивид са открити малък гущер, земеровка, насекоми (вкл. цикада) и няколко семена от палмово масло. В Индия е била видяна да лови риба, а в Китай са намерени крабове в червата на циветата. Яде още птици, жаби, змии, малки бозайници и яйца, мишки. Спят през деня в дупки, изоставени от други животни. Територията им варира от 1,7-5,4 км².

## [редактиране] Размножаване

Ражда два пъти в годината и има 3-4 малки на котило. Малките проглеждат на 10-дневна възраст и майката ги отбива, когато станат на един месец.

## [редактиране] Допълнителни сведения

Рекордната продължителност на живота в плен е 15 години и 5 месеца.

Взето от „http://bg.wikipedia.org../../../%D0%B0/%D0%B7/%D0%B8/%D0%90%D0%B7%D0%B8%D0%B0%D1%82%D1%81%D0%BA%D0%B0_%D0%B2%D0%B8%D0%B2%D0%B5%D1%80%D0%B0.html“.

Категории: Виверови

##### Views

- Статия
- Беседа
- Текуща версия

##### Търсене

##### На други езици

- English